Find listings in Penetanguishene, Ontario Search real estate listings
FIND NEARBY LISTINGSLes Villes En Ontario­ (125) Leek - Banks & Building Societies around Leek
The Co-operative Bank - Leek
65 Derby St, Leek ST13 6HW, UK
Really nice staff always helpfull
Leek ST13 5JW, UK – 01538 824999
Site Hits: 11 today, 10 yesterday, 30 this month, 1,219 last month, 150,450 total
System Hits: 20,081 today, 69,151 yesterday, 254,059 this month, 2,466,326 last month, 1,503,599,553 total Resessie sleep voort – selfs vóór Covid-19-skok | Netwerk24
Deur Hanlie Stadler 30 Junie 2020 11:45
Suid-Afrika se ekonomie het in die eerste kwartaal van 2020 – selfs vóór die enorme ekonomiese skok van die Covid-19-inperking – met 2% ingekrimp.
Dit is die derde kwartaal agtereenvolgens waarin die ekonomie negatief groei. Suid-Afrika se resessie – twee kwartale van negatiewe groei – duur dus voort. Dit volg op kwartaalgroei van -0,8% en -1,4% in onderskeidelik die derde en vierde kwartaal van 2019.
Die landbou het in die eerste kwartaal baie sterk gegroei, een van net enkele bedrywe waar daar groei was. Foto: Jóhann Thormalen
Gegewe dat die ergste deel van die inperking in die tweede kwartaal van 2020 geval het, gaan dit ook ’n vierde kwartaal voortsleep voordat daar enige hoop is van ’n oplewing.
Oor ’n jaar gemeet, het die ekonomie met 0,1% ingekrimp.
Volgens Statistieke Suid-Afrika (SSA) was die inkrimping in die mynbou die grootste op 21,5%. Dis veral weens ’n daling in die produksie van yster- en maangaanerts, van Suid-Afrika se grootste uitvoerprodukte na China. Fabrieke in China het in die eerste kwartaal tot stilstand geknars weens die Covid-19-pandemie.
Vervaardiging het ook skerp ingekrimp op 8,5%.
Deels weens beurtkrag het die nutsbedryf (krag, gas en water) met 5,6% ingekrimp.
Konstruksie het met 4,7% ingekrimp.
Landbou is een van die min ligpunte met kwartaalgroei van 27,8%. Dis danksy skerp stygings in die produksie van groente en vrugte, veldgewasse en diereprodukte.
Ondanks enorme werkverliese in die sektor, het finansiële dienste wel positief gegroei, met 3,7%.
Handel het met 1,2% ingekrimp, grootliks weens dalings in die groot- en motorhandel en verblyf, wat ook hier gemeet word. Verblyf is in die eerste kwartaal wel deur perke op reis wêreldwyd geraak.
Die staatsdiens het met 1% gegroei, grootliks danksy aanstellings in provinsiale regerings en instellings van hoër onderrig.
Die primêre sektor as geheel het met 11,8% ingekrimp en die sekondêre sektor met 7,5%. Net die tersiêre sektor het gegroei, met 1,3%.
Suid-Afrika se bruto binnelandse produk (BBP) beloop nou R1 280 miljard. Dis R37 miljard minder as einde 2019.
Besteding op die bruto binnelandse produk (BBP) – ’n aanvullende manier om ekonomiese groei te meet – het in die eerste kwartaal met 2,3% gedaal. Op ’n jaargrondslag was dit 1,3% laer.
Staatsbesteding het met 1,1% gestyg.
Uitvoer het met 2,3% gedaal en invoer met 16,7%.
Meer oor: Staat Van Inperking | Ekonomie | Ekonomiese Groei | Koronavirus | Bbp | Statistieke Suid-Afrika | Inperking | Resessie | Covid-19 | Bbp2001
Só lyk erge ekonomiese skok van Covid-19
Paniek beter vir verkope as Swart Vrydag